
E L Ő T E R J E S Z T É S
[bookmark: _GoBack]Hajdúszoboszló Város Önkormányzata 2025. évi közbeszerzési tervének módosításáról

Tisztelt Képviselő-testület!
Tisztelt Bizottság!

A közbeszerzésekről szóló 2015. évi CXLIII. törvény (továbbiakban: Kbt.) 42. § (1) bekezdése szerint az ajánlatkérők a költségvetési év elején, legkésőbb március 31. napjáig kötelesek elkészíteni éves összesített közbeszerzési tervüket az adott évre tervezett közbeszerzéseikről. Ezen közbeszerzési tervet öt évig kell megőrizni, s az nyilvánosnak minősül. Az ajánlatkérő a közbeszerzési terv elkészítése előtt indíthat közbeszerzést, azonban azt a tervben megfelelően szerepeltetni kell. A terv elkészítése nem vonja maga után az abban megadott közbeszerzésre vonatkozó eljárás lefolytatásának kötelezettségét. A tervben nem szereplő, illetve a tervhez képest módosított közbeszerzésre vonatkozó eljárás is lefolytatható. Ezen esetekben a közbeszerzési tervet módosítani kell, s meg kell adni a módosítás okát. Az ajánlatkérő köteles a Közbeszerzési Hatóság vagy más ellenőrző szerv kérésére a közbeszerzési tervét megküldeni. A tervet az elfogadása után közzé kell tenni a Közbeszerzési Hatóság által működtetett EKR-ben is.

Az elektronikus közbeszerzés szabályairól szóló 424/2017. (XII.19.) Korm.rendelet 7. § (5) bekezdése határozza meg a közbeszerzési terv minimális adattartalmát.

A törvényi szabályozásnak és a helyi Közbeszerzési Szabályzatnak megfelelően még márciusban elfogadásra került az Önkormányzat 2025. évi közbeszerzési terve, melyet azonban módosítani szükséges, mivel év közben a Versenyképes Járások Program keretében bruttó 90 M Ft támogatást kapott Hajdúszoboszló Város Önkormányzata a Járóbeteg-Ellátó Centrum eszközfejlesztésére.

Kérem a Tisztelt Képviselő-testületet, hogy a mellékelt határozati javaslatot elfogadni szíveskedjen.


 „Hajdúszoboszló Város Önkormányzata Képviselő-testületének …/2025. (X.16.) határozata

Hajdúszoboszló Város Önkormányzatának Képviselő-testülete Hajdúszoboszló Város Önkormányzata 2025. évi közbeszerzési tervét a 10. számú beszerzéssel (Járóbeteg- Ellátó Centrum fejlesztése korszerű eszközök beszerzésével (I. ütem))módosítja.

Felelős: polgármester
Határidő: folyamatos, illetve 2025. december 31.”

Hajdúszoboszló, 2025. október hó 9. nap



Czeglédi Gyula
polgármester



